Saya mau tau Kaedah penterjemahan dari All Men Are Brothers. Jelaskan dalam bahasa melayu

"Terjemahan "Shui Hu Chuan", salah satu novel Cina yang paling terkenal, tidak berpura-pura bersifat usaha sarjana melalui pemberian penjelasan dan dokumentasi yang teliti. Sebenarnya, sewaktu saya menterjemahkan novel ini, saya tidak mempunyai sebarang minat akademik, serta juga tidak ada tujuan yang lain selain daripada kegembiraan saya terhadap novel aslinya sebagai sebuah kisah cemerlang yang diceritakan dengan unggul. Saya telah menterjemahkannya secara harfiah dengan sedaya upaya saya kerana, bagi saya, gayanya dalam bahasa Cina amat sesuai untuk bahannya, dan satu-satunya usaha saya adalah untuk menjadikan terjemahan saya mirip dengan versi Cina sejauh yang dapat kerana saya mengingini pembaca yang tidak faham akan bahasa itu mendapat sekurang-kurangnya tanggapan bahawa mereka sedang membaca karya asli".

"Mungkin dapat saya menarik minat jika saya mencerita di sini tentang kaedah yang saya gunakan dalam penterjemahan saya. Pertamanya, saya membaca semula seluruh isi buku asli dengan teliti secara sendirian. Kemudian, Lung membacanya kuat-kuat kepada saya sementara saya menterjemah dengan seberapa tepat yang dapat, ayat demi ayat. Saya mendapati bahawa dengan mengikut bacaannya, saya dapat menterjemah dengan lebih pantas tetapi pada waktu yang saya, saya juga mengekalkan salinan asli yang dibuka di sisi saya untuk rujukan tidak henti-henti. Selepas terjemahan disiapkan, Lung dan saya meneliti seluruh karya saya secara bersama-sama dan membandingkannya, perkataan demi perkataan, dengan karya asli. Sebagai awasan tambahan demi memastikan ketepatan, saya meneliti terjemahan saya itu semula dengan satu lagi kawan Cina saya".